Det blev til to Reumert-statuetter til Aalborg Teater, da den danske teaterverden søndag aften uddelte de prestigefyldte priser i operaen i København.

Skuespiller Tammi Øst modtog prisen for 'Årets Kvindelige Hovedrolle' for sin præstation i Aalborg Teaters 'Kirsebærhaven'. Det er fjerde gang hun modtager en Reumert, og det har ingen anden skuespiller formået i Reumert-uddelingens historie. Minna Johannesen får en Reumert for sin instruktion af Anne Linnets teaterkoncert "Jeg er jo lige her". Også Teater Nordkraft kan glæde sig. Skuespiller Sofie Mehlun fik en talentpris for hendes rolle i Eksil.